CELEX: 
Language: el
Date: 2019-06-06 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) αριθ. 808/2014, του εκτελεστικού κανονισμού (ΕΕ) αριθ. 809/2014 και του εκτελεστικού κανονισμού (ΕΕ) αριθ. 908/2014 όσον αφορά τα χρηματοδοτικά μέσα που έχουν συσταθεί στο πλαίσιο των προγραμμάτων αγροτικής ανάπτυξης

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 6.6.2019
            
            
               για την τροποποίηση του εκτελεστικού κανονισμού (ΕΕ) αριθ. 808/2014, του εκτελεστικού κανονισμού (ΕΕ) αριθ. 809/2014 και του εκτελεστικού κανονισμού (ΕΕ) αριθ. 908/2014 όσον αφορά τα χρηματοδοτικά μέσα που έχουν συσταθεί στο πλαίσιο των προγραμμάτων αγροτικής ανάπτυξης
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου
                  1
               , και ιδίως το άρθρο 8 παράγραφος 3, 
            
            
               Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου
                  2
               , και ιδίως το άρθρο 36 παράγραφος 6 και το άρθρο 62 παράγραφος 2 στοιχείο α),
            
            
               Εκτιμώντας τα ακόλουθα:
            
            
               (1)Η δυνατότητα σύστασης χρηματοδοτικών μέσων που συνδυάζουν συνεισφορές των Ευρωπαϊκών Διαρθρωτικών και Επενδυτικών Ταμείων με τα χρηματοπιστωτικά προϊόντα της Ευρωπαϊκής Τράπεζας Επενδύσεων στο πλαίσιο του Ευρωπαϊκού Ταμείου Στρατηγικών Επενδύσεων εισήχθη στο άρθρο 38 παράγραφος 1 στοιχείο γ) του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου
                  3
                με τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου
                  4
               .
            
            
               (2)Η νέα αυτή διάταξη εφαρμόζεται επίσης στα χρηματοδοτικά μέσα που έχουν συσταθεί στο πλαίσιο των προγραμμάτων του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ). Ορισμένοι κανόνες εφαρμογής που προβλέπονται στον εκτελεστικό κανονισμό (ΕΕ) αριθ. 808/2014 της Επιτροπής
                  5
               , στον εκτελεστικό κανονισμό (ΕΕ) αριθ. 809/2014 της Επιτροπής
                  6
                και στον εκτελεστικό κανονισμό (ΕΕ) αριθ. 908/2014 της Επιτροπής
                  7
               , περιέχουν αναφορές σε χρηματοδοτικά μέσα όπως αναφέρονταν στο άρθρο 38 παράγραφος 1 του κανονισμού (ΕΕ) αριθ. 1303/2013 πριν από την τροποποίησή του με τον κανονισμό (ΕΕ, Ευρατόμ) 2018/1046. Ως εκ τούτου, θα πρέπει να εισαχθεί αναφορά στο νέο στοιχείο γ) του άρθρου 38 παράγραφος 1 στις σχετικές διατάξεις των εν λόγω πράξεων.
            
            
               (3)Ως εκ τούτου, θα πρέπει να τροποποιηθούν αναλόγως οι εκτελεστικοί κανονισμοί (ΕΕ) αριθ. 808/2014, (ΕΕ) αριθ. 809/2014 και (ΕΕ) αριθ. 908/2014.
            
            
               (4)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αγροτικής ανάπτυξης και της επιτροπής των γεωργικών ταμείων,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο παράρτημα I μέρος 1 σημείο 10 στοιχείο γ) του εκτελεστικού κανονισμού (ΕΕ) αριθ. 808/2014, το δεύτερο εδάφιο αντικαθίσταται από το ακόλουθο κείμενο:
            
            
               «Όταν ένα μέτρο ή ένας τύπος πράξης με ειδικό ποσοστό συνεισφοράς του ΕΓΤΑΑ συνεισφέρει στα χρηματοδοτικά μέσα που αναφέρονται στο άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013, στον πίνακα αναφέρονται χωριστά τα ποσοστά συνεισφοράς για τα χρηματοδοτικά μέσα και για τις άλλες πράξεις, καθώς και ένα ενδεικτικό ποσό του ΕΓΤΑΑ που αντιστοιχεί στην προγραμματισμένη συνεισφορά στο χρηματοδοτικό μέσο.»
            
            
               Άρθρο 2
            
            
               Ο εκτελεστικός κανονισμός (ΕΕ) αριθ. 809/2014 τροποποιείται ως εξής:
            
            
               α) στο άρθρο 48, η παράγραφος 6 αντικαθίσταται από το ακόλουθο κείμενο:
            
         
         
            
               «6. Όσον αφορά τα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013, οι παράγραφοι 1 έως 5 του παρόντος άρθρου δεν ισχύουν όσον αφορά τη συνεισφορά στο μέσο χρηματοοικονομικής τεχνικής ούτε όσον αφορά τη στήριξη προς τον τελικό αποδέκτη. Ωστόσο, εφαρμόζονται τα άρθρα 58 και 59 του κανονισμού (ΕΕ) αριθ. 1306/2013 και το άρθρο 9 του κατ’ εξουσιοδότηση κανονισμού (ΕΕ) αριθ. 480/2014* της Επιτροπής.
            
            
               *Κατ’ εξουσιοδότηση κανονισμός (ΕΕ) αριθ. 480/2014 της Επιτροπής, της 3ης Μαρτίου 2014, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας (
               
                  ΕΕ L 138 της 13.5.2014, σ. 5
               
               ).»
            
            
               β) στο άρθρο 51, η παράγραφος 5 αντικαθίσταται από το ακόλουθο κείμενο:
            
            
               «5. Όσον αφορά τα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013, οι παράγραφοι 1 έως 4 του παρόντος άρθρου δεν ισχύουν όσον αφορά τη συνεισφορά στο μέσο χρηματοοικονομικής τεχνικής ούτε όσον αφορά τη στήριξη προς τον τελικό αποδέκτη. Ωστόσο, εφαρμόζονται τα άρθρα 58 και 59 του κανονισμού (ΕΕ) αριθ. 1306/2013 και το άρθρο 9 του κατ’ εξουσιοδότηση κανονισμού (ΕΕ) αριθ. 480/2014.»
            
            
               Άρθρο 3
            
            
               Στο άρθρο 22 παράγραφος 2 του εκτελεστικού κανονισμού (ΕΕ) αριθ. 908/2014, το τρίτο εδάφιο αντικαθίσταται από το ακόλουθο κείμενο:
            
            
               «Όσον αφορά τα μέσα χρηματοοικονομικής τεχνικής που έχουν δημιουργηθεί σύμφωνα με το άρθρο 38 παράγραφος 1 στοιχεία β) και γ) του κανονισμού (ΕΕ) αριθ. 1303/2013, οι δαπάνες δηλώνονται στο πλαίσιο των περιόδων αναφοράς που αναφέρονται στο πρώτο εδάφιο, εφόσον πληρούνται οι προϋποθέσεις για κάθε μεταγενέστερη αίτηση ενδιάμεσης πληρωμής, όπως προβλέπεται στο άρθρο 41 παράγραφος 1 του εν λόγω κανονισμού.»
            
            
               Άρθρο 4
            
            
               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 6.6.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 347 της 20.12.2013, σ. 487.
               
               
                  
                     (2)
                  
                        ΕΕ L 347 της 20.12.2013, σ. 549.
               
               
                  
                     (3)
                  
                        Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).
               
               
                  
                     (4)
                  
                        Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
               
               
                  
                     (5)
                  
                        Εκτελεστικός κανονισμός (ΕΕ) αριθ. 808/2014 της Επιτροπής, της 17ης Ιουλίου 2014, σχετικά με τη θέσπιση κανόνων εφαρμογής του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 227 της 31.7.2014, σ. 18).
               
               
                  
                     (6)
                  
                        Εκτελεστικός Κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).
               
               
                  
                     (7)
                  
                        Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).